Námestie slobody (Banská Bystrica)

Námestie slobody (starým pravopisom: námestie Slobody) je námestie v Banskej Bystrici.

Je druhé najväčšie a zároveň jedno z najmladších námestí mesta. Podľa komunistických plánov sa námestie malo stať novým centrom mesta. Hotel Lux bol postavený v roku 1969. V roku 1979 bol na južnej strane postavený Dom kultúry, v roku 1980 bola postavaná budova dnešnej VÚB banky. Obe boli projektované architektom Josefom Chrobákom. Na námestí stála od roku 1981 socha V. I. Lenina po ktorom bolo námestie pomenované. Počas Nežnej revolúcie bol Leninovi na chrbát pridaný batoh. Socha bola zrušená 17. mája 1990.

Západnú časť námestia ohraničuje Pamätník SNP.

Dom kultúry je od novembra 2017 na predaj. Vo februári 2021 sa bolo možné verejne vyjadriť k budúcnosti námestia. Dotazník vyplnilo 3166 ľudí a podľa magistrátu v odpovediach naň „dominuje záujem o zeleň, vybudovanie cyklotrasy, upravené cesty a chodníky, bezpečnejšie priechody pre chodcov či rekonštrukcia autobusových zastávok“. V priebehu marca až apríla 2021 by malo mesto vyhlásiť architektonickú súťaž o podobe námestia.

Referencie

Pozri aj 
 Zoznam ulíc a námestí v Banskej Bystrici

Iné projekty

Externé odkazy 
 Vyhodnotenie dotazníka na zlepšenie lokality Námestia Slobody

Slobody
Banská Bystrica (mestská časť)